 **OBLASTNÝ FUTBALOVÝ ZVÄZ TRENČÍN**

 **Mládežnícka č.1, 911 01 Trenčín**

 **Tel.: 0902 924 970, 0905 805 890**

RIADNÁ KONFERENCIA

OBLASTNÉHO FUTBALOVÉHO ZVÄZU TRENČÍN

TRENČÍN 19.07.2019

NÁVRH ROKOVACIEHO PORIADKU.

Článok 1

Na Riadnej Konferencii ObFZ Trenčín sa zúčastňujú:

a) delegáti s právom hlasovať

b) členovia VV ObFZ,

c) predseda RK ObFZ, predseda Odvolacej komisie ObFZ a predsedovia odborných komisií ObFZ

d) sekretár ObFZ

e) hostia, zástupcovia médií

Článok 2

1. Delegátmi Konferencie ObFZ sú zástupcovia klubov, ktorí majú aspoň jedno družstvo v súťažiach dospelých, alebo dorastu, starších žiakov alebo mladších žiakov ,riadených ObFZ Trenčín .
2. Združené družstvá mládeže nespĺňajú podmienky bodu ,,a.“ tohto článku

 Za každý FO, FK - **JEDEN DELEGÁT**.

Článok 3

Riadnej Konferencie sa ako hostia zúčastňujú:

a) členovia VV , predseda RK, predseda Odvolacej komisie, Predseda DK a predsedovia odborných komisii ObFZ Trenčín

b) sekretár ObFZ Trenčín

c) zástupcovia ZsFZ , SFZ

d) zástupcovia médií

Článok 4

1. Riadna Konferencia je uznášania schopná, ak je prítomná nadpolovičná väčšina

 pozvaných delegátov s právom hlasovať.

2. Na prijatie rozhodnutia je potrebné, aby **„za“** hlasovala nadpolovičná väčšina

 delegátov s právom hlasovať.

3. Navrhovaný program môže byť pozmenený alebo doplnený pri jeho schvaľovaní na

 základe návrhu delegáta / v zmysle článku 6,bod 2/, ak s tým súhlasí nadpolovičná väčšina delegátov s

 právom hlasovať.

4. Ak sa hlasuje o zmene **Článku 35,bod 2 a,c,f,p,q,** návrh je schválený, ak zaň

 hlasovala kvalifikovaná väčšina delegátov s právom hlasovať.

Článok 5

1. Priebeh Riadnej Konferencie zabezpečuje pracovné predsedníctvo a pracovné komisie.

2. Pracovné predsedníctvo tvoria členovia VV ObFZ , predseda Revíznej komisie a

 zástupcovia ZsFZ, SFZ.

3. Riadna Konferencia na začiatku rokovania volí Mandátovú a Návrhovú komisiu.

4. Pracovné predsedníctvo menuje skrutátorov a overovateľov zápisu.

Článok 6

1. Riadnu Konferenciu v zmysle programu schváleného Riadnou Konferenciou vedie predsedajúci, ktorého tým poveril Predseda ObFZ.

2. Návrh programu predkladá Riadnej Konferencii pracovné predsedníctvo. Prípadné

 návrhy na zmenu, či doplnenie navrhovaného programu môže podať len delegát s právom

 hlasovaťa to písomnou formou Pracovnému Predsedníctvu najneskôr pred otvorením konferencie.

3. V záujme operatívnosti a vecného rokovania majú účastníci Riadnej Konferencie na

 predkladanie návrhu alebo diskusného príspevku časový limit **3 minúty**. V priebehu

 diskusie je opakované vystúpenie delegáta, prípadne pozvaných hostí prípustné len so

 súhlasom pracovného predsedníctva.

4. V priebehu rokovania Riadnej Konferencie má delegát s právom hlasovať možnosť

 vystúpiť s faktickou poznámkou v trvaní najviac **1 minúty**.

5. Po uplynutí časového limitu diskusného príspevku alebo faktickej poznámky je

 predsedajúci povinný upozorniť diskutujúceho na túto skutočnosť a požiadať ho o

 ukončenie, prípadne odňať slovo.

6. Písomné návrhy, pripomienky a doplnky k prerokovaným bodom programu možno

 podávať pracovnému predsedníctvu, alebo pracovným komisiám **.**

7. Písomné odovzdané diskusne príspevky sú považované za príspevky, ako keby boli

 prednesené ústne na Riadnej Konferencii.

8. Diskusia končí: a) vystúpením všetkých prihlásených do diskusie,

 b) rozhodnutím pracovného predsedníctva o ukončení diskusie.

Článok 7

1. Hlasovanie o procedurálnych otázkach a predložených materiáloch sa uskutočňuje

 verejným hlasovaním delegátov s právom hlasovať zodvihnutím mandátového lístka.

2. V prípade, že pri prijímaní záverov boli prednesené protinávrhy, hlasuje sa najskôr za

 pôvodný návrh prednesený pracovným predsedníctvom, alebo pracovnými komisiami a

 potom o ostatných návrhoch v poradí, ako boli prednesené. V prípade, že sa schváli

 pôvodný návrh, o ďalších návrhoch sa nehlasuje.

3. Predsedajúci nemôže diskusiu komentovať alebo iným spôsobom obmedzovať názor

 diskutujúceho. V prípade osobných invektív predsedajúci odoberie diskutujúcemu slovo.

Článok 8

Z priebehu rokovania Riadnej Konferencie sa spracuje stručný zápis, ktorý bude zverejnený na Webovej stránke ObFZ.

Článok 9

Uznesenie z Riadnej Konferencie je schválené, ak zaň hlasovala nadpolovičná väčšina delegátov s právom hlasovať.

Článok 10

**Rokovací poriadok platí pre Riadnu Konferenciu ObFZ Trenčín konanej dňa 19.07.2019.**

V Trenčíne dňa 5.7.2019.